《刘绍屏自大理守征江》
明代·游朴

一麾新拥画熊辀，碧岫青枫万里游。侍从几年云母署，骖驔千骑夜郎侯。

山雄涌拔名高并，水绕江川泽共流。金齿只今劳旰食，西南半壁是昆州。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。